b"\n_START_ARTICLE_\nPeter O'Toole\n_START_SECTION_\nBarndom, utdannelse\n_START_PARAGRAPH_\nPeter O'Toole ble f\xc3\xb8dt i County Falway p\xc3\xa5 Irlands vestkyst, men vokste opp i Leeds i England. Faren, Patrick Joseph O'Toole, var bookmaker, og moren, Constance Ferguson, var sykes\xc3\xb8ster. Han vokste opp i fattigslige k\xc3\xa5r i en irsk innvandrerbydel. _NEWLINE_Det var f\xc3\xb8rst som 11-\xc3\xa5ring han begynte p\xc3\xa5 skolen, ved den katolske klosterskolen St. Anne's. Tre \xc3\xa5r etter forlot han skolen og begynte \xc3\xa5 arbeide som l\xc3\xb8pegutt. Senere arbeidet han som fotograf og journalist for avisen Yorkshire Evening News, f\xc3\xb8r han avtjente verneplikten i Royal Navy p\xc3\xa5 en undervannsb\xc3\xa5t. _NEWLINE_Som 17-\xc3\xa5ring fattet han interesse for skuespillerl\xc3\xb8pebanen. Etter at han i Stratford-upon-Avon hadde sett en teateroppsetning av Shakespeares King Lear med Michael Redgrave i hovedrollen, bestemte han seg for dette yrket.\n_START_SECTION_\nTeaterroller, fjernsyn\n_START_PARAGRAPH_\nI 1952 fikk O'Toole et studiestipend ved Royal Academy of Dramatic Arts, og der studerte han med blant annet Alan Bates, Albert Finney og Bryan Pringle. Sitt f\xc3\xb8rste engasjement fikk han ved Bristols Old Vic Theatre, der hans talten snaert ble _NEWLINE_lagt merke til. Allerede i en alder av 23 \xc3\xa5r fikk han hovedrollen i en oppsetning av Hamlet. _NEWLINE_Fra Bristol gikk hans vei til London og Stratford-upon-Avon, der han for det nylig grunnlagte Royal Shakespeare Company blant annet spilte Petruchio i The Taming of the Shrew (Troll kan temmes). I 1987 fulgte hans eneste engasjement ved New Yorks  Broadway, der han opptr\xc3\xa5dte som Professor Higgins i en revival av George Bernard Shaws Pygmalion._NEWLINE_O'Toole oppr\xc3\xa5dte ogs\xc3\xa5 p\xc3\xa5 fjernsyn. Hans fjernsynsdebut var allerede p\xc3\xa5 misten av 1950-tallet.\n_START_SECTION_\nFilmskuespiller\n_START_PARAGRAPH_\nDet var imidlertid som filmskuespiller at Peter O'Toole skulle finne et verdensvidt publikum. Han ble f\xc3\xb8rst lagt verke til for alvor for sin filmtolkning av den oppr\xc3\xb8rske menig C. \xc2\xabBammo\xc2\xbb Bamforthin i Willis Halls' antikrigsstykke The Long and The Short and The Tall (Royal Court Theatre, 1959). _NEWLINE_I 1962 spilte han tittelrollen i David Leans historieepos Lawrence of Arabia (1962), som han for f\xc3\xb8rste gang ble nominert til en Oscar, og mottok en Golden Globe Award og en British Film Academy Award. Dette ble startskuddet for en stor filmkarriere, med syv ytterligere Oscar-nominasjoner som beste hovedrolleinnehaver, som nevnt innledningsvis: _NEWLINE_I to filmer spilte han kong Henrik II av England (Becket, 1964; The Lion in Winter, 1968), \xc3\xa9n gang som en sjenert engelskl\xc3\xa6rer som forelsket seg i en showgirl (Goodbye, Mr. Chips, 1969). S\xc3\xa5 ble han nominert for sin tolkning av den sinnssyke og dypt religi\xc3\xb8se britiske aristokrat Jack Gurney (The Ruling Class, 1972) og som den hensynsl\xc3\xb8se filmregiss\xc3\xb8r Eli Cross (The Stunt Man, 1981), og som den fallerte og alkolholiserte tidlige filmstjernen Alan Swann som pr\xc3\xb8ver \xc3\xa5 komme seg p\xc3\xa5 innen fjernsynsmediet (My Favourite Year, 1982). Sin siste Oscar-nominering fikk O'Toole i 2007 for hovedrollen i Roger Michells tragikomedie Venus, der han spiller en annenrangs skuespillerveteran som ved sin omsorg for en villfaren 19-\xc3\xa5ring (spilt av Jodie Whittaker) rykkes ut av sin letargi. _NEWLINE_I 2003 mottok han imidlertid en honor\xc3\xa6r Oscar. Men dette markerte ikke slutten p\xc3\xa5 hans skuespillerkarriere._NEWLINE_I juli 2012 trakk han seg tilbake fra skuespilleriet. Da hadde han imidlertid medvirket i flere produksjoner som enn\xc3\xa5 ikke var ferdig redigert og lansert."